Eŭrilajmedoj

La eŭrilajmedojOrnitologia taksonomio. (latine Eurylaimidae) estas familio el la ordo de la paseroformaj birdoj. Ĝi enhavas 10 speciojn en 7 genroj. La tipa genro de tiu familio estas Eurylaimus, Esperantigita "eŭrilajmo", sed ĝeneralige ĉiuj eŭrilajmedoj estas nomataj "eŭrilajmo".

Taksonomio
Laŭ AviListAviList v2025, konsultita la 18-an de jan. 2026., jen ĉi-sube la listo de la akceptitaj taksonoj por tiu familio, kaj ties Esperantaj nomoj:

Passeriformes - paseroformaj
Eurylaimidae - eŭrilajmedoj
Pseudocalyptomena Rothschild, LW, 1909
Pseudocalyptomena graueri Rothschild, LW, 1909 - blugorĝa eŭrilajmo
Corydon Lesson, RP, 1828
Corydon sumatranus (Raffles, TS, 1822) - malhela eŭrilajmo
Psarisomus Swainson, WJ, 1837
Psarisomus dalhousiae (Jameson, R, 1835) - longvosta eŭrilajmo
Sarcophanops Gould, J, 1877
Sarcophanops steerii (Sharpe, RB, 1876) - mindanaa eŭrilajmo
Sarcophanops samarensis Steere, JB, 1890 - bisaja eŭrilajmo
Eurylaimus Horsfield, T, 1821 - eŭrilajmo
Eurylaimus ochromalus Raffles, TS, 1822 - nigraflava eŭrilajmo
Eurylaimus javanicus Horsfield, T, 1821 - purpura eŭrilajmo
Cymbirhynchus Vigors, NA, 1830
Cymbirhynchus macrorhynchos (Gmelin, JF, 1788) - nigraruĝa eŭrilajmo
Serilophus Swainson, WJ, 1837
Serilophus rubropygius (Hodgson, BH, 1839) - grizbrova eŭrilajmo
Serilophus lunatus (Gould, J, 1834) - arĝentbrusta eŭrilajmo

Etimologio
La scienca nomo Eurylaimidae venas el la antikva greka εὐρύς (eurus) kiu signifas "larĝa" kaj λαιμός (laimos) = gorĝoBirds of the World, Black-and-yellow Broadbill.. Efektive, tiuj birdoj havas "larĝan gorĝon" kun ekstra dekkvina kolvertebro kaj granda kapo neproporcia al la resto de la korpo. Pro tio la birdo ekz. germane estas nomata larĝfaringulo (Breitrachen) dum multaj aliaj lingvoj nomas ĝin larĝbekulo (ekz. svede Brednäbb, angle Broadbill, itale Beccolargo, pole szerokodziób, estone lainokk, ĉine 阔嘴鸟).

La antikva greka λαιμός estas dusilaba vorto (ne: λα-ι-μός, sed λαι-μός), do la ĝusta esperanta genra nomo estas ne Eŭ-ri-la-i-mo, sed Eŭrilajmo.

 Disvastiĝo 
Eŭrilajmoj loĝas en la praarbaroj kaj arbaraj regionoj en Afriko, Sudazio kaj Sudorientazio.

 Aspekto 
Ili estas 14 ĝis 28 centimetrojn altaj, jun larĝa kapo, forta kaj larĝa beko, mallongaj kruroj kaj vostoj. La vosto de la plej multaj specioj estas rondigita, escepte tiu de la longvosta eŭrilajmo (Psarisomus dalhousiae).

La seksoj de la plej multaj specioj estas distingeblaj laŭ la bunteco de la plumaro (seksa duformismo).

Eŭrilajmoj havas, kontraste al aliaj paseroformaj birdoj, 15 kolajn vertebrojn (kutime estas 14) kaj specialajn piedajn tendenojn.

 Nutro kaj generado 
Ilia nutraĵo konsistas el fruktoj, semoj, insektoj kaj aliaj senvertebruloj. Siajn piroformajn nestojn ili ofte pendigas super akvo al branĉoj de arboj.

Bildaro

Referencoj

Kategorio:Eŭrilajmedoj
Kategorio:Paseroformaj
Kategorio:Afrotropisa faŭno
Kategorio:Orientalisa faŭno